
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 489 

5 Μαρτίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση συστατικής πράξης της «Δημοτικής Επι¬ 
χείρησης Τεχνικών Έργων για την Οικονομική και 
Ποιοτική Ανάπτυξη του Πειραιά», Διεύρυνση των 


σκοπών της με νέα επωνυμία «ΔΗΜΟΤΙΚΗ ΑΝΑ¬ 
ΠΤΥΞΙΑΚΗ ΕΠΙΧΕΙΡΗΣΗ ΠΕΙΡΑΙΑ». 1 

Ιδρυτική Πράξη Σύστασης της «Συμπολιτείας Δήμων 
Ανακτορίου - Κεκροπίας - Αλυζίας (Α.Κ.Α.)». 2 


Απόκτηση Ελληνικής Ιθαγένειας από την ομογενή 
ΜΙΚΗΑΙΕΟνΑ ϋΩΑτου ϋΕΜΙΑΝ. 3 

Απόκτηση Ελληνικής Ιθαγένειας από την ομογενή 
ΚΑΡΑΘΕΖΟνΑδΟΡΙΑτου ϋΕΜΙΑΝ. 4 

Απόκτηση Ελληνικής Ιθαγένειας από την ομογενή 
ΜΙΚΗΑΙΕΟνΑ ΜΑΡΙΝΑ του ΙΟΑΝΝΙ3. 5 

Σύσταση Νομικού Προσώπου Δημοσίου Δικαίου 
στο Δήμο Σπάρτης με το όνομα «Ιο ΚΕΝΤΡΟ 
ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ» (Ιο 
Κ.Α.Π.Η.). 6 

Σύσταση Νομικού Προσώπου δημοσίου δικαίου στο 
Δήμο Μεγαλόπολης Νομού Αρκαδίας με την 
επωνυμία «Σχολική Επιτροπή Τ.Ε.Ε. Μεγαλόπο¬ 
λης» . 7 

Κατάργηση του Νομικού Προσώπου δημοσίου δικαίου 
με την επωνυμία «4η Ενιαία Σχολική Επιτροπή 
Τ.Ε.Ε. και Ι.Ε.Κ. Μεγαλόπολης». 3 

Σύσταση Νομικού Προσώπου Δημοσίου Δικαίου στη 
Νομαρχιακή Αυτοδιοίκηση Λέσβου, με την επωνυ¬ 
μία «ΝΟΜΑΡΧΙΑΚΟΣ ΑΘΛΗΤΙΚΟΣ ΟΡΓΑΝΙΣΜΟΣ 
ΛΕΣΒΟΥ». α 


ΑΠΟΦΑΣΕΙ Σ 

Αριθ. 07/ΔΤΑ/12823/03 (1) 

Τροποποίηση συστατικής πράξης της «Δημοτικής Επι¬ 
χείρησης Τεχνικών Έργων για την Οικονομική και Ποιοτι¬ 
κή Ανάπτυξη του Πειραιά», Διεύρυνση των σκοπών της με 
νέα επωνυμία «ΔΗΜΟΤΙΚΗ ΑΝΑΠΤΥΞΙΑΚΗ ΕΠΙΧΕΙΡΗΣΗ 
ΠΕΙΡΑΙΑ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχονας υπόψη: 

1. Τις διατάξεις του Ν. 2503/97 «Διοίκηση, Οργάνωση 
Στελέχωση της Περιφέρειας, ρύθμιση θεμάτων για την 
Τοπ. Αυτ/ση και άλλες διατάξεις». 

2. Τ ις διατάξειςτων άρθρων 277έως 284του Π.Δ/τος 410/95. 

3. Τη 25027/84 (ΦΕΚ 244/84) απόφαση του Υπουργού 
Εσωτερικών. 

4. Την 16503/13.7.1992 απόφαση του Νομάρχη Πειραιά 
(ΦΕΚ526τ.Β'/1992) «Περί σύστασης αμιγούς Δημ. Επιχ. Τεχνι¬ 
κών έργων οικιστικής και Πολεοδομικής Ανάπλασης Πειραιά». 

5. Την 11286/2.6.1995 όμοιατροποποιητική απόφασή μας. 

6. Την384/2003 απόφασητου Δημ. Συμβουλίου Πειραιά 
« Περί ενεργοποίησης και τροποποίησής της, από το έτος 
1992 (όπως μεταγενέστερατροποποιήθηκετο έτος 1995) 
δημοτικής επιχείρησης, προκειμένου να διευκολυνθεί και 
η τέλεση αναπτυξιακών έργων που θα εντάσσονται στο 
πλαίσιο των Ολυμπιακών Αγώνων 2004», αποφασίζουμε: 

Εγκρίνουμε την τροποποίηση της 11286/2.6.1995 από¬ 
φασής μας «περί σύστασης ΔΗΜΟΤΙΚΗΣ ΕΠΙΧΕΙΡΗΣΗΣ 
ΤΕΧΝΙΚΩΝ ΕΡΓΩΝ ΓΙΑΤΗΝ ΟΙΚΟΝΟΜΙΚΗ ΚΑΙ ΠΟΙΟΤΙΚΗ 
ΑΝΑΠΤΥΞΗ ΤΟΥ ΠΕΙΡΑΙΑ», σύμφωνα μετά παρακάτω: 

Α. Την επωνυμία της δημοτικής επιχείρησης από Δημο¬ 
τική Επιχείρηση Τεχνικών Έργων για την Οικονομική και 
Ποιοτική Ανάπτυξη του Πειραιά, σε «ΔΗΜΟΤΙΚΗ ΑΝΑ¬ 
ΠΤΥΞΙΑΚΗ ΕΠΙΧΕΙΡΗΣΗ ΠΕΙΡΑΙΑ». Μετην επωνυμία αυτή 

γενικεύεται το περιεχόμενο της επιχείρησης και διευρύ¬ 
νεται το πεδίο εφαρμογής της. 

Β. Ως προς τον σκοπό της δημοτικής αυτής επιχείρησης 
εγκρίνονται τ’ ακόλουθα: 

Παραμένει ως έχει ο σκοπός της παρ. 1 που αναφέρεται 
στην από 2.7.1995 τροποποίηση του καταστατικού της 
ήδη υπάρχουσας δημοτικής επιχείρησης, ενώ το πρώτο 
εδάφιο της παρ. 2 αντικαθίσταται ως εξής: 

1. Συμβολή στην αξιοποίηση, ανάπτυξη, παρακολούθηση, 
διαχείριση, συντήρηση και προστασία των φυσικών πόρων. 

2. Η ανάληψη δραστηριοτήτων τοπικής ανάπτυξης. 

3. Ηπαροχή υποστήριξης στο Δήμο γιατην ανάπτυξη, υλο¬ 
ποίηση και διαχείριση έργων και δραστηριοτήτων, που έχουν 
σχέση μετηντοπική ανάπτυξη και την τοπική οικονομία. 

4. Η υλοποίηση αναπτυξιακών προγραμμάτων, η εν¬ 
θάρρυνση τοπικών παραγωγικών πρωτοβουλιών και γενι¬ 
κά η συμμετοχή και η στήριξη της αναπτυξιακής διαδικα¬ 
σίας και της τοπικής οικονομίας με κάθε πρόσφορο μέσο. 

Για την πραγματοποίηση των σκοπών της η Επιχείρηση θα 
δραστηριοποιηθεί (ενδεικτικά και όχι περιοριστικά, είτε μόνη 
της είτε με την συνεργασία άλλων φορέων) στους εξήςτομείς: 

1. Παροχή τεχνικής υποστήριξης στο Δήμο και των επι- 
χειρήσεώντου και των άλλων νομικών προσώπων που συ- 
νιστά και στα οποία μετέχει. 

2. Σύνταξη επιμορφωτικών προγραμμάτων σε θέματα 
τοπικής ανάπτυξης και η υλοποίησής τους με σκοπό την 
ενημέρωση και διαρκή επιμόρφωση στελεχών των ΟΤΑ 
και εκπαίδευση συμβούλων τοπικής ανάπτυξης. 

3. Διενέργεια ερευνών και εκπόνηση μελετών κάθε μορ¬ 
φής που της αναθέτει ο Δήμος ή άλλοι φορείς και έχουν 
σχέση μετηντοπική ανάπτυξη. 

4. Παροχή πληροφοριών και συμβουλών ή υποβοήθηση 
προς κάθε ενδιαφερόμενο δημοσίου ή ιδιωτικού τομέα για 
την διεύρυνση βιωσιμότητας παραγωγικών επενδύσεων. 

5. Ανάληψη και διαχείριση αναπτυξιακών προγραμμά¬ 
των και πρωτοβουλιών, που εκπορεύονται και συγχρημα- 
τοδοτούνται από την Ευρωπαϊκή Ένωση και άλλους εθνι¬ 
κούς ή διεθνείς οργανισμούς. 

6. Άσκηση οποιοσδήποτε βιώσιμης επιχειρηματικής δρα¬ 
στηριότητας, που εξυπηρετεί τους σκοπούςτης επιχείρησης. 

Γ. Ορίζει τα μέλη της Δημοτικής Αναπτυξιακής Επιχεί¬ 
ρησης Πειραιά ως εξής: 

1. Από τους αιρετούς εκπροσώπους του Δήμου τακτικά 
μέλη τους Θεόδωρο Αργουδέλη ως Πρόεδρο, Χαράλα¬ 
μπο Μπουγά ως Αντιπρόεδρο, με αναπληρωτή του τον 
Ηλία Χονδροκούκη, Κυριάκο Σιγαλάκο με αναπληρωτή 
του τον Βασίλειο Αγγελή και Μιχάλη Ντεντιδάκη με ανα¬ 
πληρωτή του τον Παναγιώτη Αβραμίδη. 

2. Ως εκπρόσωπο του Συλλόγου Μηχανικών Πειραιά τον 
Αναστ. Καραογλάνη με αναπληρωτή του τον Πέτρο Κιλάφη. 

3. Ως εκπρόσωπο του Εμπορικού Συλλόγου Πειραιά τον 
Δημήτριο Αρμενάκη (Πρόεδρο Εμπορικού Συλλόγου) με 
αναπληρωτή του τον Βασ. Κορκίδη. 

4. Τον δημότη - κάτοικο Εμμανουήλ Ρογδάκη (Καθηγ. 
Ε.Μ.Π) με αναπληρώτριάτουτην Νικολέτα Κατσιλίρα. 

Από την απόφαση αυτή δεν προκαλείται δαπάνη εις βά¬ 
ρος του προϋπολογισμού του Δ. Πειραιά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 6 Φεβρουάριου 2004 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 


Αριθ. 2950 (2) 

Ιδρυτική Πράξη Σύστασης της «Συμπολιτείας Δήμων 
Ανακτορίου - Κεκροπίας - Αλυζίας (Α.Κ.Α.)». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 12, του Ν. 2946/2001 περί 
«Υπαίθριας διαφήμισης, Συμπολιτείες Δήμων και Κοινο¬ 
τήτων και άλλες διατάξεις» (ΦΕΚ224/Α78.10.2001). 

2. Τις διατάξεις του άρθρου 102, παρ. 3, του Συντάγμα¬ 
τος, σύμφωνα με τις οποίες «Με Νόμο μπορεί να προβλέ- 
πονται για τη εκτέλεση έργων ή την παροχή υπηρεσιών ή 
την άσκηση αρμοδιοτήτων των Ο.Τ.Α. αναγκαστικοί ή 
εκούσιοι σύνδεσμοι Ο.Τ.Α. που διοικούνται από αιρετά 
όργανα». 

3. Τις διατάξεις του Ν. 2503/1997, περί «Διοίκησης, Ορ¬ 
γάνωσης, στελέχωσης της Περιφέρειας, ρύθμισης θεμά¬ 
των για την Τοπική Αυτ/ση και άλλες διατάξεις», (ΦΕΚ 
107/Α730.5.1997). 

4. Την 10/2004 απόφαση του Δημοτικού Συμβουλίου 
Δήμου Ανακτορίου περί «Ίδρυσης και Σύστασης Συμπο¬ 
λιτείας με τους Δήμους Ανακτορίου - Κεκροπίας - Αλυζίας 
(Α.Κ.Α.)». 

5. Την 38/2003 απόφαση του Δημοτικού Συμβουλίου 
Δήμου Κεκροπίας περί «Ίδρυσης και Σύστασης Συμπολι¬ 
τείας με τους Δήμους Ανακτορίου - Κεκροπίας - Αλυζίας 
(Α.Κ.Α.)». 

6. Την 88/2003 απόφαση του Δημοτικού Συμβουλίου 
Δήμου Αλυζίας περί «Ίδρυσης και Σύστασης Συμπολιτεί¬ 
ας με τους Δήμους Ανακτορίου - Κεκροπίας - Αλυζίας 
(Α.Κ.Α.)». 

7. Την 1 /2004 απόφαση του Διοικητικού Συμβουλίου της 
Τοπικής Ένωσης Δήμων και Κοινοτήτων Νομού 
Αιτωλ/νίας, περί σύμφωνης γνώμης για την «Ίδρυση και 
Σύσταση Συμπολιτείας με τους Δήμους Ανακτορίου - Κε¬ 
κροπίας - Αλυζίας (Α.Κ.Α.)», σύμφωνα με τις διατάξειςτου 
άρθρου 12, του Ν. 2946/2001, αποφασίζουμε: 

1. Εγκρίνονται οι 10/2004,38/2003,88/2003, αποφάσεις 
των Δημοτικών Συμβουλίων των Δήμων Ανακτορίου - Κε¬ 
κροπίας - Αλυζίας, του Νομού Αιτωλ/νίας που αφορά την 
σύσταση φορέα, Συνδέσμου με τη μορφή Ν.Π.Δ.Δ. μετα¬ 
ξύ των Δήμων ΑΝΑΚΤΟΡΙΟΥ- ΚΕΚΡΟΠΙΑΣ- ΑΛΥΖΙΑΣ Νο¬ 
μού Αιτωλ/νίας που έχει ως εξής: 

1. ΕΠΩΝΥΜΙΑ: «ΣΥΜΠΟΛΙΤΕΙΑ ΔΗΜΩΝ ΑΝΑΚΤΟΡΙΟΥ- 
ΚΕΚΡΟΠΙΑΣ- ΑΛΥΖΙΑΣ Νομού Αιτωλ/νίας» με τη συντό¬ 
μευση ΣΥΜΠΟΛΙΤΕΙΑ Α.Κ.Α. σύμφωνα με την παρ. 3 του 
άρθρου 102 του Συντάγματος, τηρούμενης της προϋπό¬ 
θεσης της παρ. 1 του άρθρου 12 του Ν. 2946/2001. 

Δηλαδή ότι οι συγκεκριμένοι όμοροι Δήμοι ΑΝΑΚΤΟΡΙ- 
ΟΥ-ΚΕΚΡΟΠΙΑΣ - ΑΛΥΖΙΑΣ σύμφωνα με την απογραφή 
του 2001 έχουν πληθυσμό αντίστοιχα 8.830, 4.494, 3.744 
σύνολο: 17.068 κατοίκους και ξεπερνούντο όριο του Νό¬ 
μου που είναι 10.000 κάτοικοι συνολικά. 

2. ΕΔΡΑ: Έδρα του φορέα ορίζεταιοΔήμοςΑνακτορίου. 

3. ΧΡΟΝΙΚΗ ΔΙΑΡΚΕΙΑ: Η χρονική διάρκεια του φορέα 
ορίζεται να είναι οκταετής με δυνατότητα ανανέωσης για 
μια ή περισσότερες τετραετίες ύστερα από απόφαση των 
2/3 του συνόλου του Διοικητικού Συμβουλίου και την 
έγκριση του Γ.Γ. της Περιφέρειας Δυτικής Ελλάδας. 

4. ΣΚΟΠΟΣ: του φορέα «ΣΥΜΠΟΛΙΤΕΙΑ ΔΗΜΩΝ ΑΝΑ- 
ΚΤΟΡΙΟΥ- ΚΕΚΡΟΠΙΑΣ- ΑΛΥΖΙΑΣ» θα είναι η παροχή υπη¬ 
ρεσιών στους κατοίκους στον τομέα της Οικονομικής - 

Ταμειακής Διαχείρισης, της Τεχνικής Υποστήριξης και 
της Δημοτικής Αστυνόμευσης. Δηλαδή η σύσταση Οικο¬ 
νομικής -Ταμειακής Υπηρεσίας, η σύσταση Τεχνικής Υπη¬ 
ρεσίας και υπηρεσίας Δημοτικής Αστυνόμευσης και η 
προοπτική έργων διαδημοτικών κ.λ.π. 

5. ΟΡΓΑΝΑ ΤΗΣ ΣΥΜΠΟΛΙΤΕΙΑΣ θα είναι σύμφωνα με 
τα οριζόμενα στην παρ. 8 και 9 του Ν. 2946/2001. Δηλαδή: 
α) η Συνέλευση και β) το Διοικητικό Συμβούλιο ενώ για 
Εκτελεστική Επιτροπή δεν υπάρχουν οι προϋποθέσεις, 
όπως θα διαφανεί από τον αριθμό των μελών του Δ.Σ. 

6. α) Η ΣΥΝΕΛΕΥΣΗ θα αποτελείται από το σύνολο των 
Δημοτικών Συμβούλων των Ο.Τ.Α Δήμων ΑΝΑΚΤΟΡΙΟΥ - 
ΚΕΚΡΟ ΠΙΑΣ-ΑΛΥΖΙ ΑΣ 

(Εξαιρούνται οι πρόεδροι των Τ.Σ. που συμμετέχουν 
στα Δημοτικά Συμβούλια). Η συνέλευση θα συγκαλείται 
τακτικά κάθε έτος στην έδρα της Συμπολιτείας Δήμων 
ΑΝΑΚΤΟΡΙΟΥ- ΚΕΚΡΟΠΙΑΣ- ΑΛΥΖΙΑΣ ΜΕ ΠΡΟΣΚΛΗΣΗ 
ΤΟΥ Δημάρχου Δήμου Ανακτορίου ως πολυπληθέστερου 
Ο.Τ.Α και θα πραγματοποιείται εφόσον υπάρχει απαρτία 
εάν παρίσταται το Μ» του συνόλου των μελών, διαφορετι¬ 
κά θα επαναλαμβάνεται. 

Έκτακτη συνέλευση θα πραγματοποιείται εάν ζητείται 
από 1 13 του συνόλου των μελών ή τα 2/3 του συνόλου του 
Δ.Σ. ή σε περίπτωση αίτησης συμμετοχής στη Συμπολι¬ 
τεία και αλλού Ο.Τ.Α. Αρμοδιότητες της συνέλευσης ορί¬ 
ζονται από το Νόμο: η εκλογή του Διοικητικού Συμβουλί¬ 
ου η έγκριση του ισολογισμού και των αποτελεσμάτων 
χρήσεως (σύμφωνα με το Λογιστικό Σχέδιο Δήμων και 
Κοινοτήτων) και ο καθορισμός του γενικού πλαισίου δρά¬ 
σης της Συμπολιτείας. 

Στην πρώτη συνεδρίαση καθορίζει το ύψος της υπο¬ 
χρεωτικής εισφοράς των μελών της Συμπολιτείας. Οι 
αποφάσεις της συνέλευσης είναι εκτελεστές όταν υπάρ¬ 
χει πλειοψηφία των παρισταμένων μελών, εκτός αν ορίζε¬ 
ται διαφορετικά από σχετικές διατάξεις επί απόφασης 
συγκεκριμένου θέματος. 

β) ΔΙΟΙΚΗΤΙΚΟ ΣΥΜΒΟΥΛΙΟ: Ο αριθμός των μελών της 
Συμπολιτείας Δήμων ΑΝΑΚΤΟΡΙΟΥ - ΚΕΚΡΟΠΙΑΣ - ΑΛΥ- 
ΖΙΑΣ θα είναι (7) επτά. Δηλαδή το διπλάσιο του αριθμού 
των τριών (3) συμμετοχόντων Ο.Τ.Α προσαυξημένος κα¬ 
τά 1 μέλος για την επίτευξη περιττού αριθμού μελών. Η 
θητεία των μελών του Δ.Σ. ορίζεται ίση με την τρέχουσα 
δημοτική περίοδο. 

γ) Ορισμός των μελών του Δ.Σ. Καταρχήν ορίζονται μέ¬ 
λη του Δ.Σ. οι Δήμαρχοι (ή με πράξη τους άλλος Δημοτι¬ 
κός Σύμβουλος). Τα υπόλοιπα μέλη εκλέγονται με μυστι¬ 
κή ψηφοφορία με βάση την πληθυσμιακή αναλογία ως 
εξής: Οι Δήμοι ΑΝΑΚΤΟΡΙΟΥ - ΚΕΚΡΟΠΙΑΣ ΚΑΙ ΑΛΥΖΙΑΣ 
αντίστοιχα 8.830, 4.494, 3.744 = 17.068 κάτοικοι: 7, αριθ¬ 
μός μελών Δ.Σ. = 2.438. Αυτό αποτελείτο εκλογικό μέτρο. 
Το ψηφοδέλτιο θα είναι ενιαίο και θα τεθούν σταυροί ίσοι 
με το 40% του αριθμού των εκλεγομένων μελών με στρογ¬ 
γυλοποίηση τυχόν δεκαδικού ψηφίου στη μεγαλύτερη 
μονάδα. Δηλαδή 7Χ40%=3 σταυροί και εκλέγονται 4 μέ¬ 
λη του Δ.Σ. που θα συγκεντρώσουν την πλειοψηφία οι 
οποίοι μαζί με τους 3 Δημάρχους θα αποτελέσουντο Δ.Σ. 
της ΣΥΜΠΟΛΙΤΕΙΑΣ. Ο πρώτος πλειοψηφών Σύμβουλος 
θα συγκαλέσει την πρώτη συνεδρίαση κατά την οποία με 
μυστική ψηφοφορία θα εκλεγεί ο Πρόεδρος και Αντιπρό¬ 
εδρος του Δ.Σ. 

7. Οι αρμοδιότητες του Δ.Σ., του Προέδρου και του 
Αντιπροέδρου καθορίζονται όσες προβλέπονται από τον 
ισχύονταΔ.Κ.Κ. και το άρθρο 12του Ν. 2946/2001. 


8. Έξοδα παράστασης - Αποζημίωση στη Συμπολιτεία 
ΔΗΜΩΝ ΑΝΑΚΤΟΡΙΟΥ - ΚΕΚΡΟΠΙΑΣ - ΑΛΥΖΙΑΣ Ν. 
ΑΙΤ/ΝΙΑΣ του Προέδρου και του Αντιπροέδρου ορίζεται 
ως όριο αποζημίωσης τα έξοδα παράστασης του Δημάρ¬ 
χου ΑΛΥΖΙΑΣ και το ήμισυ στον Αντιπροέδρου, εάν δεν κα¬ 
τέχει τέτοιο αξίωμα ο Δήμαρχος - Αντιδήμαρχος, οι οποί¬ 
οι εφόσον λαμβάνουν έξοδα παραστάσεως από τον 
Ο.Τ.Α. που προέρχονται δε δικαιούνται αποζημίωσης. Η 
αποζημίωση των μελών θα οριστεί από το Δ.Σ. για παρά¬ 
σταση σε κάθε συνεδρίαση, κατ’ ανώτατο όριο 4 μηνιαίως. 
Στα μέλη που ασκούν διάφορες αρμοδιότητες καθορίζο¬ 
νται έξοδα παράστασης από το Δ.Σ. κατ’ ανώτατο όριο το 
ήμισυ των προβλεπόμενων για το Αντιπρόεδρο. 

9. Ο έλεγχος νομιμότητας των αποφάσεων διενεργείται 
σύμφωνα μετά ισχύοντα στους Ο.Τ.Α. 

10. Ο Ο.Ε.Υ., οι αρμοδιότητες και τα καθήκοντα υπάλ- 
λήλων, ο ορισμός προϊσταμένων γίνεται σύμφωνα με το 
άρθρο 16 του Ν. 2946/2001 με την κατάρτιση του Ο.Ε.Υ. 
σε προθεσμία δύο μηνών από τη συγκρότηση του Δ.Σ. και 
σύμφωνα με όσα προβλέπονται στις παρ. 17,18,19. 

Σε περίπτωση διάλυσης της Συμπολιτείας η τύχη του 
προσωπικού καθορίζεται με την παρ. 20. 

11. Πόροι της Συμπολιτείας θα είναι: 

α) Οι υποχρεωτικές εισφορές των μελών, δηλαδή των 
Δήμων ΑΝΑΚΤΟΡΙΟΥ - ΚΕΚΡΟΠΙΑΣ - ΑΛΥΖΙΑΣ, θα ορι¬ 
στούν από τη συνέλευση, σε ποσοστιαία συνάρτηση επί 
των τακτικών εσόδων κάθε Ο.Τ.Α. με τρόπο που θα ορίσει 
το ΥΠ.ΕΣ.Δ.Δ.Α. (προτείνεται κατά τρίμηνο ή τετράμηνο) 
με δυνατότητα αναπροσαρμογής από τη συνέλευση σε 
διάστημα τουλάχιστον 2 μηνών από τη δημοσίευση της 
αποφάσεως. 

β) Η άμεση επιχορήγηση με απευθείας κατανομή υπέρ 
της Συμπολιτείας από τους πόρους του άρθρου 25 του Ν. 
1828/89 κυρίως για την κάλυψη λειτουργικών δαπανών. 

γ) Χρηματοδότηση από το Π.Δ. Ε.του άρθρου 26 του Ν. 
1828/1989 

δ) Από προσόδους της περιούσιας της Συμπολιτείας. 

Τα έσοδα από είσπραξη πάσης φύσεως εσόδων προ¬ 
στίμων χρημ. ποινών κ.λπ. αποδίδονται στο δικαιούχο 
Ο.Τ.Α. ανάτετράμηνο. 

12. Αναγκαστική απαλλοτρίωση Αστικών και Αγροτικών 
Ακινήτων ή Σύσταση δουλειάς για δημόσια ωφέλεια εκτέ¬ 
λεση έργων και προμηθειών εφαρμόζονται οι ισχύουσες 
διατάξεις του Δ.Κ.Κ. 

13. Διάλυση της Συμπολιτείας: 

Η Συμπολιτεία διαλύεται εάν συντρέχει μια από τις πε¬ 
ριπτώσεις της παρ. 24 του άρθρου 12, του ιδίου άρθρου 
του Ν. 2946/2001 και για τις απορρέουσες υποχρεώσεις 
εφαρμόζονταιτα ορισμέναστηνπαρ. 25του ιδίου άρθρου. 

14. Παραχώρηση προς χρήση μηχανημάτων από συμ- 
μετέχοντα Ο.Τ.Α. στη Συμπολιτεία χωρίς αντάλλαγμα γί¬ 
νεται με απόφαση του Δημοτικού Συμβουλίου (Ανακτορί¬ 
ου, Αλυζίας, Κεκροπίας, κατά περίπτωση). 

15. α) Η συμπλήρωση των διατάξεων για Δημοτική 
Αστυνομία (άρθρο 13 Ν. 2946/2001). 

β) Η χορήγηση αδειών ίδρυσης και λειτουργίας παιδό¬ 
τοπων (άρθρο 18παρ. 5του Ν. 2946/2001). 

γ) Η κατανομή των πιστώσεων από τους Κ.Α.Π. για κά¬ 
λυψη λειτουργικών δαπανών και μικροεπισκευών των 
Σχολείων Α/βάθμιας και Β/βάθμιας εκπαίδευσης (άρθρο 
18παρ. 7του Ν. 2946/2001). 

δ) Η ενίσχυση του ρόλου των Περιφ. Ταμείων Ανάπτυ¬ 
ξης (άρθρο 18 παρ. 8 Ν. 2946/2001) έχουν ισχύ και θα πε- 

ριλαμβάνονται στη συστατική πράξη της Συμπολιτείας 
Δήμων ΑΝΑΚΤΟΡΙΟΥ - ΚΕΚΡΟΠΙΑΣ - ΑΛΥΖΙΑΣ. 

16. ΤοΔ.Σ. εκτιμά ότι η σύσταση συνδέσμου ΣΥΜΠΟΛΙ¬ 
ΤΕΙΑΣ ΔΗΜΩΝ ΑΝΑΚΤΟΡΙΟΥ - ΚΕΚΡΟΠΙΑΣ - ΑΛΥΖΙΑΣ 
ΝΟΜΟΥ ΑΙΤΩΛ/ΝΙΑΣ με τη μορφή Ν.Π.Δ.Δ. με τη σύστα¬ 
ση των υπηρεσιών που αναφέρθηκαν στους σκοπούς της 
σύστασης στην παρ. 4 της απόφασης αυτής, θα συμβάλ¬ 
λει: 

α) Στην καλύτερη εξυπηρέτηση των συναλλασσομένων 
με την οικονομική υπηρεσία. 

β) Στην αναβάθμιση της περιοχής με τις δυνατότητες 
που προσφέρει η αυτόνομη τεχνική υπηρεσία καθώς και 
την αύξηση των δυνατοτήτων σε εκπόνηση μελετών και 
εκτέλεση έργων με απορρόφηση χρηματοδοτήσεων από 
την Ε.Ε. 

γ) Στην πληρέστερη και δικαιότερη άσκηση των αρμο¬ 
διοτήτων των Ο.Τ.Α. στη διενέργεια ελέγχων για την τή¬ 
ρηση των Νόμων, διότι με το υπάρχον προσωπικό κυρίως 
Διοικητικό, είναι δυσχερής η άσκηση των αρμοδιοτήτων 
στους Ο.Τ.Α. της Συμπολιτείας. 

δ) Επί πλέον η εκτέλεση διαδημοτικών έργων - πράξεων 
στον τομέα υποδομών η ανάπτυξη του Αγροτικού τομέα, 
η καλύτερη οργάνωση διαφόρων υπηρεσιών της Διοίκη¬ 
σης, στην εξυπηρέτηση του Πολίτη και στην στήριξη όλων 
των υπηρεσιών (και η τεχνική υπηρεσία έχει ανάγκη διοι¬ 
κητικής υποστήριξης) στον τομέα Υγείας Πρόνοιας - Εκ¬ 
παίδευσης με το κατάλληλο νομικό πλαίσιο έχει πολλά να 
προσφέρει. 

2. ΚΑΛΥΨΗ ΔΑΠΑΝΗΣ: Από τις διατάξειςτης παρούσας 
Απόφασης δεν προκαλείται δαπάνη σε βάρος του Κρατι¬ 
κού Προϋπολογισμού, αλλά σε βάρος του Προϋπολογι¬ 
σμού της Συμπολιτείας Δήμων ΑΝΑΚΤΟΡΙΟΥ - ΚΕΚΡΟ- 
ΠΙΑΣ - ΑΛΥΖΙΑΣ, το ύψος της οποίας δεν δύναται να προ- 
βλεφθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

I. Π. Μεσολογγίου, 24 Φεβρουάριου 2004 

Ο Γ ενικός Γ ραμματέας Περιφέρειας 
ΙΩΑΝΝΗΣ ΠΑΠΑΤΣΑΚΩΝΑΣ 

-♦- 

(3) 

Απόκτηση Ελληνικής Ιθαγένειας απάτην ομογενή 
ΜΙΚΗΑΙΕΟνΑ ΕΙΩΑτου ΩΕΜΙΑΝ. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Με την 1018/20.2.2004 απόφαση του Γενικού Γραμμα¬ 
τέα Περιφέρειας Πελοποννήσου Ν. Λακωνίας που εκδό- 
θηκε σύμφωνα με τις κείμενες διατάξεις γίνεται δεκτή η 
από 9.3.2001 αίτηση της ομογενούς ΜΙΚΗΑΙΕΟΝ/Α ΕΙΩΑ 
του ΩΕΜΙΑΝ (Μιχαήλοβα Λίντατου Δαμιανού), περί απο- 
κτήσεωςτης Ελληνικής Ιθαγένειας και εξελληνισμού του 
επωνύμου της από Μιχαήλοβα σε Μιχαηλίδη. 

Την Ελληνική Ιθαγένεια αποκτά η ανωτέρω ομογενής 
από της δόσεως του όρκου του Έλληνα Πολίτη εντός 
έτους από τη δημοσίευση της παρούσης απόφασης στην 
Εφημερίδα της Κυβερνήσεως. 

Ο Γ ενικός Γ ραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 


(4) 

Απόκτηση Ελληνικής Ιθαγένειας από την ομογενή 
ΚΑΒΑΘΕΖΟνΑ δΟΡΙΑτου ΩΕΜΙΑΝ. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Με την 1251/20.2.2004 απόφαση του Γενικού Γραμμα¬ 
τέα Περιφέρειας Πελοποννήσου Ν. Λακωνίας που εκδό- 
θηκε σύμφωνα με τις κείμενες διατάξεις γίνεται δεκτή η 
από 29.11.2001 αίτηση της ομογενούς ΚΑΒΑΘΕΖΟνΑ 
δΟΡΙΑτου ΟΕΜΙΑΝ (ΚαραγκιόζοβαΣοφίατουΔαμιανού), 
περί αποκτήσεως της Ελληνικής Ιθαγένειας. 

Την Ελληνική Ιθαγένεια αποκτά η ανωτέρω ομογενής 
από της δόσεως του όρκου του Έλληνα Πολίτη εντός 
έτους από τη δημοσίευση της παρούσης απόφασης στην 
Εφημερίδα της Κυβερνήσεως. 

Ο Γ ενικός Γ ραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

-♦- 

(5) 

Απόκτηση Ελληνικής Ιθαγένειας από την ομογενή 
ΜΙΚΗΑΙΕΟνΑ ΜΑΒΙΝΑτου ΙΟΑΝΝΙδ. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Με την 1252/20.2.2004 απόφαση του Γενικού Γραμμα¬ 
τέα Περιφέρειας Πελοποννήσου Ν. Λακωνίας που εκδό- 
θηκε σύμφωνα με τις κείμενες διατάξεις γίνεται δεκτή η 
από 29.11.2001 αίτηση της ομογενούς ΜΙΚΗΑΙΕΟνΑ ΜΑ¬ 
ΡΙΝΑ του ΙΟΑΝΝΙδ (Μιχαήλοβα Μαρινάτου Ιωάννη), περί 
αποκτήσεως της Ελληνικής Ιθαγένειας. 

Την Ελληνική Ιθαγένεια αποκτά η ανωτέρω ομογενής 
από της δόσεως του όρκου του Έλληνα Πολίτη εντός 
έτους από τη δημοσίευση της παρούσης απόφασης στην 
Εφημερίδα της Κυβερνήσεως. 

Ο Γ ενικός Γ ραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

-♦- 

Αριθ. 1618 (6) 

Σύσταση Νομικού Προσώπου Δημοσίου Δικαίου στο Δή¬ 
μο Σπάρτης με το όνομα «Ιο ΚΕΝΤΡΟ ΑΝΟΙΚΤΗΣ 
ΠΡΟΣΤΑΣΙΑΣ ΗΛΙΚΙΩΜΕΝΩΝ» (Ιο Κ.Α.Π.Η.). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του αρθ. 203 του Π.Δ. 410/95 (ΔΚΚ), 
όπως ισχύει. 

2. Την 8946/31.12.97 (ΦΕΚ 551/Β/98) απόφαση του Γε¬ 
νικού Γραμματέα Περιφέρειας Πελ/σου περί «ανάθεσης 
αρμοδιοτήτων και ασκήσεως αυτών κατ’ εντολή μας στο 
Δ/ντή Τοπικής Αυτ/σης Ν. Λακωνίας». 

3. Την 7/04 απόφαση του Δ.Σ. Σπάρτης σχετικά με τη σύ¬ 
σταση Ν.Π.Δ.Δ. στο Δήμο Σπάρτης με το όνομα Ιο 
Κ.Α.Π.Η., αποφασίζουμε: 

1. Συστήνουμε Νομικό Πρόσωπο Δημοσίου Δικαίου στο 
Δήμο Σπάρτης με την επωνυμία «Ιο Κέντρο Ανοικτής 
Προστασίας Ηλικιωμένων» (Ιο Κ.Α.Π.Η.). 

2. Σκοπός του Νομικού Προσώπου είναι: 

α) Παροχή υπηρεσιών για πρόληψη ή καταστολή βιολο¬ 
γικών, ψυχολογικών και κοινωνικών αναγκών καθώς και 
προβλημάτων υγείας των ηλικιωμένων ατόμων του Δή¬ 
μου Σπάρτης. 

β) Η διαφώτιση και συνεργασία του ευρύτερου κοινού 
και των ειδικών φορέων σχετικά μετά προβλήματα και τις 
ανάγκες των ηλικιωμένων και 
γ) Η έρευνα σχετικών θεμάτων με τους ηλικιωμένους. 
Πόροι του Νομικού Προσώπου είναι: 
α) Η ετήσια επιχορήγηση του Δήμου που θα προβλέπε- 
ται υποχρεωτικά στον εκάστοτε προϋπολογισμό αυτού 
και είναι 40.000 € ετησίως. 

β) Η επιχορήγηση και κάθε άλλη παροχή του Κράτους 
είτε απ’ ευθείας προς το Νομικό Πρόσωπο, είτε προς το 
Δήμο Σπάρτης για το Νομικό Πρόσωπο (άρθρο 199 Π.Δ. 
410/95). 

γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ) Έσοδα από την συμβολική χρηματική συμμετοχή με¬ 
λών που έχουν ανάγκη προστασίας. 

ε) Εισπράξεις από το αντίτιμο πραγμάτων ή υπηρεσιών 
που παρέχονται από το Νομικό Πρόσωπο, 
στ) Πρόσοδοι από την ίδια περιουσία του. 
ζ) Κάθε άλλη νόμιμος πρόσοδος. 

4. Το Νομικό Πρόσωπο διοικείται από Διοικητικό Συμ¬ 
βούλιο το οποίο αποτελείται από επτά (7) τακτικά μέλη και 
ισάριθμα αναπληρωματικά τα οποία ορίζονται με απόφα¬ 
ση του Δημοτικού Συμβουλίου και τα οποία είναι: 

α) Ο εκάστοτε Δήμαρχος Σπάρτης ή άλλο μέλος, αιρε¬ 
τό ή μη, που ορίζεται από αυτόν, ως Πρόεδρο, 
β) Τρεις Δημοτικοί Σύμβουλοι με αναπληρωτές, 
γ) Δύο πολίτες κάτοικοι Σπάρτης με αναπληρωτές και οι 
οποίοι θα έχουν ανάλογη επαγγελματική, κοινωνική δρά¬ 
ση ή ειδικές γνώσεις αναλόγωςτου σκοπού του Ν.Π. 
δ) Ένας εκπρόσωπος των μελών του ΚΑΠΗ. 

Η θητεία των μελών του Διοικητικού Συμβουλίου ακο¬ 
λουθεί την Δημοτική περίοδο και λήγει πάντοτε με την 
εγκατάσταση του νέου Διοικητικού Συμβουλίου. Το Διοι¬ 
κητικό Συμβούλιο εκλέγει Αντιπρόεδρο από τα μέλη του. 

5. Το Νομικό Πρόσωπο εκπροσωπείται στα Δικαστήρια 
και σε κάθε Αρχή από τον Πρόεδρο και όταν αυτός απου¬ 
σιάζει ή κωλύεται από τον Αντιπρόεδρο. 

6. Από την απόφαση αυτή προκύπτει δαπάνη ύψους 
40.000 € σε βάροςτου προϋπολογισμού του Δήμου για το 
έτος 2004 και για καθένα από τα επόμενα έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 26 Φεβρουάριου 2004 

Με εντολή Γ ενικού Γ ραμματέα Περιφέρειας 
Ο Διευθυντής 
ΠΑΝ.ΣΩΤΗΡΑΚΟΣ 

-♦- 

Αριθ. 2325 (7) 

Σύσταση Νομικού Προσώπου δημοσίου δικαίου στο Δήμο 
Μεγαλόπολης Νομού Αρκαδίας με την επωνυμία «Σχο¬ 
λική Επιτροπή ΤΈΈ. Μεγαλόπολης». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις της παρ. 8 του άρθρου 5 του Ν. 


1894/1990 «Για την Ακαδημία Αθηνών και άλλες Εκπαι¬ 
δευτικές διατάξεις» (ΦΕΚ 110Α). 

2. Τις διατάξεις του άρθρου 1 του Ν. 2539/97 «Συγκρό¬ 
τηση της Πρωτοβάθμιας Τοπικής Αυτοδιοίκησης» (ΦΕΚ 
244/Α'). 

3. Τις διατάξεις των άρθρων 198, 199, 200 παρ. 1,3 και 
4 και 203 και 204 Δημοτικού και Κοινοτικού Κώδικα 
Π.Δ/τος 410/1995 (ΦΕΚ231/Α'). 

4. Τιςδιατάξειςτωνάρθρων 1,2 καιδτου Ν. 2503/1997 
(ΦΕΚ 107/Α/30.5.1997) που αφορά τη διοίκηση, οργάνω¬ 
ση, στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις. 

5. Τις διατάξεις του άρθρου 27 του Ν. 2081/1992 με τις 
οποίες προστέθηκε νέο άρθρο 29Α του Ν. 1558/85 «Κυ¬ 
βέρνηση και Κυβερνητικά Όργανα». 

6. Την 16/2004 απόφαση του Δημοτικού Συμβουλίου 
Μεγαλόπολης που αφορά τη σύσταση νομικού προσώ¬ 
που δημοσίου δικαίου με την επωνυμία «Σχολική Επιτρο¬ 
πή ΤΈΈ. Μεγαλόπολης». 

7. Την 10412/31.12.1997 (ΦΕΚ 551/Β/98) απόφαση του 
Γ ενικού Γ ραμματέα Περιφέρειας Πελοποννήσου «Ανάθε¬ 
ση αρμοδιοτήτων και ασκήσεων αυτών κατ’ εντολή στο Δι¬ 
ευθυντή Δ/νσης Αυτοδιοίκησης και Αποκέντρωσης», απο¬ 
φασίζουμε: 

1. Συνιστούμε στο Δήμο Μεγαλόπολης Νομού Αρκα¬ 
δίας Νομικό Πρόσωπο Δημοσίου Δικαίου με την επωνυμία 
«Σχολική Επιτροπή ΤΈΈ. Δήμου Μεγαλόπολης» 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών. 

β) Η εκτέλεση μικρών έργων για επισκευή και συντήρη¬ 
ση του διδακτηρίου. 

γ) Η αποκατάσταση φθορών και ζημιώντων επίπλωντου 
εξοπλισμού και των εγκαταστάσεων του διδακτηρίου γε¬ 
νικά. 

δ) Η φροντίδα για την εξεύρεση άλλων πόρων και ο εφο¬ 
διασμός της σχολικής μονάδας με έπιπλα και σκεύη, με βι¬ 
βλία για τη σχολική βιβλιοθήκη και γενικά με όλα τα μέσα 
που είναι απαραίτητα για τη λειτουργίατους και γενικότερα 
η λήψη όλωντων μέτρωνπου κρίνονται αναγκαία για τη στή¬ 
ριξη της διοικητικής λειτουργίας της σχολικής μονάδας. 

3. Πόροι του Νομικού Προσώπου είναι: 

α) Ετήσια επιχορήγηση του Δήμου ποσού 1.000,00 ευρώ. 

β) Ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληρο¬ 
δοσίες. 

4. Περιουσία (δεν διατίθεται καμία περιουσία στο νομι¬ 
κό αυτοπρόσωπο). 

5. Το νομικό πρόσωπο εκπροσωπείται στα Δικαστήρια 
και σε κάθε Δημόσια Αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόεδρο. 

6. Με την παρούσα απόφαση προκαλείται ετήσια δαπά¬ 
νη σε βάρος του προϋπολογισμού του Δήμου Μεγαλόπο¬ 
λης που ανέρχεται στο ποσό των 1.000,00 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 1 Μαρτίου 2004 

Με εντολή Γ ενικού Γ ραμματέα Περιφέρειας 
Η Διευθύντρια 
ΕΥΑΓΓΕΛΙΑ ΚΑΤΣΑΪΤΗ 

Αριθ.2318 (8) 

Κατάργηση του Νομικού Προσώπου δημοσίου δικαίου με 
την επωνυμία «4η Ενιαία Σχολική Επιτροπή Τ.Ε.Ε. και 
Ι.Ε.Κ. Μεγαλόπολης». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις της παρ. 8 του άρθρου 5 του Ν. 
1894/1990 «Για την Ακαδημία Αθηνών και άλλες Εκπαι¬ 
δευτικές διατάξεις» (ΦΕΚ 110Α). 

2. Τις διατάξεις του άρθρου 1 του Ν. 2539/97 «Συγκρό¬ 
τηση της Πρωτοβάθμιας Τοπικής Αυτοδιοίκησης» (ΦΕΚ 
244/Α'). 

3. Τις διατάξεις των άρθρων 198, 199, 200 παρ. 1,3 και 
4 και 203 και 204 Δημοτικού και Κοινοτικού Κώδικα 
Π.Δ/τος 410/1995 (ΦΕΚ231/Α'). 

4. Τις διατάξεις των άρθρων 1,2 και 8 του Ν. 2503/1997 
(ΦΕΚ 107/Α/30.5.1997) που αφορά τη διοίκηση, οργάνω¬ 
ση, στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις. 

5. Τις διατάξεις του άρθρου 27 του Ν.2081/1992 με τις 
οποίες προστέθηκε νέο άρθρο 29Α του Ν. 1558/85 «Κυ¬ 
βέρνηση και Κυβερνητικά Όργανα». 

6. Την 7301/21.6.1999 (ΦΕΚ 551/Β/98) απόφαση Γενι¬ 
κού Γραμματέα Περιφέρειας Πελοποννήσου που αφορά 
τη σύσταση ιδίου νομικού προσώπου με την επωνυμία «4η 
Ενιαία Σχολική Επιτροπή Τ.Ε.Ε. και Ι.Ε.Κ. Μεγαλόπολης». 

7. Την 15/2004 απόφαση του Δημοτικού Συμβουλίου 
Δήμου Μεγαλόπολης που αφορά την κατάργηση του πα¬ 
ραπάνω νομικού προσώπου επειδή έχει διακοπεί η λει¬ 
τουργία του Ι.Ε.Κ. Μεγαλόπολης. 

8. Την 10412/31.12.1997 ΦΕΚ 551/Β/98 απόφαση του 
Γ ενικού Γ ραμματέα Περιφέρειας Πελοποννήσου «Ανάθε¬ 
ση αρμοδιοτήτων και ασκήσεων αυτών κατ’ εντολή στον 
Διευθυντή Δ/νσης Αυτοδιοίκησης και Αποκέντρωσης», 
αποφασίζουμε: 

Καταργούμε το νομικό πρόσωπο δημοσίου δικαίου με 
την επωνυμία «4η Ενιαία Σχολική Επιτροπή Τ.Ε.Ε. και 
Ι.Ε.Κ. Μεγαλόπολης». 

Με την απόφαση αυτή δεν προκαλείται δαπάνη σε βά¬ 
ρος του προϋπολογισμού του Δήμου Μεγαλόπολης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 1 Μαρτίου 2004 

Με εντολή Γ ενικού Γ ραμματέα Περιφέρειας 
Η Διευθύντρια 
ΕΥΑΓΓΕΛΙΑ ΚΑΤΣΑΪΤΗ 

-♦- 

Αριθ. 134/2003 (9) 

Σύσταση Νομικού Προσώπου Δημοσίου Δικαίου στη Νο¬ 
μαρχιακή Αυτοδιοίκηση Λέσβου, με την επωνυμία «ΝΟ¬ 
ΜΑΡΧΙΑΚΟΣ ΑΘΛΗΤΙΚΟΣ ΟΡΓΑΝΙΣΜΟΣ ΛΕΣΒΟΥ». 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΛΕΣΒΟΥ 

Έχοντας υπόψη: 

1. Τις διατάξεις των άρθρων 73 και 74του Π.Δ. 30/1996. 

2. Την αναγκαιότητα καλύτερης και αποτελεσματικότε¬ 
ρης ικανοποίησης των τοπικών αναγκών αθλητισμού νο¬ 
μαρχιακού ενδιαφέροντος, αρμοδιότητος της παραπάνω 
υπηρεσίας, μέσω ενός αποκεντρωμένου και αυτοτελούς 


φορέα με τη μορφή νομικού προσώπου δημοσίου δικαί¬ 
ου, αποφάσισε τη σύσταση νομικού προσώπου δημοσίου 
δικαίου με την επωνυμία «ΝΟΜΑΡΧΙΑΚΟΣ ΑΘΛΗΤΙΚΟΣ 
ΟΡΓΑΝΙΣΜΟΣ ΛΕΣΒΟΥ» ως εξής: 

ΚΑΤΑΣΤΑΤΙΚΟ 

Άρθρο 1 

Μορφή - Επωνυμία - Έδρα 

Ιδρύεται Νομικό Πρόσωπο Δημοσίου Δικαίου με την 
επωνυμία «ΝΟΜΑΡΧΙΑΚΟΣ ΑΘΛΗΤΙΚΟΣ ΟΡΓΑΝΙΣΜΟΣ 
ΛΕΣΒΟΥ» και συντομογραφικά Ν.Α.Ο.Λ.. 

Ο τίτλος αυτός απαγορεύεται να χρησιμοποιηθεί ως 
εταιρική Επωνυμία, σήμα ή διακριτικός τίτλος οποιουδή- 
ποτε άλλου νομικού προσώπου. 

Ο Νομαρχιακός Αθλητικός Οργανισμός Λέσβου έχει 
έδρα την πόλη της Μυτιλήνης του Νομού Λέσβου. 

Άρθρο 2 
Σκοποί 

Σκοποί του Νομαρχιακού Αθλητικού Οργανισμού Λέ¬ 
σβου είναι: 

1. Η αντιμετώπιση αυτοτελώς ή σε συνεργασία μετά όρ¬ 
γανα και τις υπηρεσίες της Νομαρχιακής Αυτοδιοίκησης 
Λέσβου αντίστοιχες υπηρεσίες των ΟΤΑ του Νομού, της 
Κυβέρνησης, της ΕΈ. κ.α. όλωντων θεμάτων αθλητισμού 
αρμοδιότητας Νομαρχιακής Αυτοδιοίκησης που αναφέ- 
ρονται στον Οργανισμό Εσωτερικής Υπηρεσίας αυτής, 
ενδεικτικώς δε των θεμάτων που διέπονται από τις διατά¬ 
ξεις των Π.Δ. 48/1984, 91/1990, 397/1990, 61/1989 (ΦΕΚ 
Β' 719), προγράμματα αθλητισμού της Ευρ. Ένωσης, 
εξωσχολικός αθλητισμός, προώθηση και δημιουργία 
αθλητικών έργων και εγκαταστάσεων κ.λπ. 

2. Η καλλιέργεια των ευγενών αθλητικών ιδεωδών και η 
συμβολή στην καταπολέμηση της βίας στους αθλητικούς 
χώρους. 

3. Η ανάπτυξη του μαζικού λαϊκού αθλητισμού στον Νο¬ 
μό Λέσβου με τη δημιουργία ευκαιριών άθλησης για 
όλους τους πολίτες. 

4. Η συμβολή στην αναβάθμιση της γνώσης στον αθλη¬ 
τισμό με τη διοργάνωση σεμιναρίων, διαλέξεων και με την 
προοπτική δημιουργίας αθλητικής Ακαδημίας. 

5. Η προώθηση στο Νομό έργων υποδομής για την ανά¬ 
πτυξη όλωντων αθλημάτων. 

6. Η οργάνωση αθλητικών εκδηλώσεων σε συνεργασία 
μετους αντίστοιχους αθλητικούς φορείς και παράγοντες. 

7. Η παροχή - ηθικής και τεχνικής βοήθειας σε όλους 
τους αθλητικούς φορείς και οικονομικές ενισχύσεις σε 
εξαιρετικές περιπτώσεις μόνο, αθλητών. 

8. Η δημιουργία δυνατοτήτων ανάπτυξης αθλητικού 
τουρισμού σε συνεργασία με δημόσιες, Νομαρχιακές και 
Δημοτικές υπηρεσίες και αρμόδιους λοιπούς φορείς κα¬ 
τά περίπτωση. 

9. Η ανάπτυξη μαθητικού και φοιτητικού αθλητισμού και 
γενικά κάθε μορφής άθλησης για τη διατήρηση και προ¬ 
βολή της αθλητικής παράδοσης της Λέσβου. 

10. Γενικότερα, η προώθηση με κάθε μέσο του αθλητι¬ 
σμού στη Λέσβο ώστε το αθλητικό ιδεώδες να προσελκύ- 
σειτο έντονο και διαρκές ενδιαφέρον του πληθυσμού και 
ιδιαίτερα της νεολαίας και να αποβεί παράγοντας, ανά¬ 
πτυξης και ειρηνικής συνύπαρξης. 

Άρθρο 3 

Όργανο Διοίκησης 

Όργανο Διοίκησης του Ν.Α.Ο.Λ. είναιτο Διοικητικό Συμ- 

βούλιο (Δ.Σ.), ο Πρόεδρος, ο Αντιπρόεδρος, ο Γ. Γραμμα¬ 
τέας, η Εκτελεστική Επιτροπή και οι Επαρχιακές Επιτρο¬ 
πές Αθλητισμού. 

Άρθρο 4 

Διοικητικό Συμβούλιο 

Το Διοικητικό Συμβούλιο αποτελείται από εννέα (9) μέ¬ 
λη, τα οποία ορίζονται από το Νομαρχιακό Συμβούλιο ως 
εξής: 

α) Πέντε (5) Νομαρχιακοί Σύμβουλοι από τους οποίους 
τρεις (3) θα προέρχονται από την πλειοψηφία και δύο (2) 
από την μειοψηφία. 

β) Ο πρόεδρος της αθλητικής Επαρχιακής Επιτροπής 
Λήμνου. 

γ) Τρία (3) λαϊκά μέλη, με γνώσεις και δράση στον αθλη¬ 
τισμό. 

Θα υπάρχουν και αντίστοιχα αναπληρωματικά μέλη. 

Πρόεδρος του Διοικητικού Συμβουλίου είναι ο Νομάρ¬ 
χης ή άλλος Νομαρχιακός Σύμβουλος που ορίζεται από 
τον Νομάρχη. 

Η Επαρχιακή Επιτροπή ορίζεται από το Επαρχιακό Συμ¬ 
βούλιο Λήμνου και είναι 7/λής. 

Για την περιοχή των επαρχιών Μυτιλήνης και Μηθύμνης 
συγκροτείται αντίστοιχη Αθλητική Επιτροπή. 

Η θητεία των μελών του Διοικητικού Συμβουλίου είναι 
διετής και λήγει πάντοτε με την εγκατάσταση του νέου Δι¬ 
οικητικού Συμβουλίου. 

Το Διοικητικό Συμβούλιο είναι αρμόδιο για κάθε θέμα 
του Ν.Α.Ο.Λ. και με απόφασή του εγκρινόμενη και από το 
Νομαρχιακό Συμβούλιο καταρτίζει τον οργανισμό εσωτε¬ 
ρικής οργάνωσης και λειτουργίας του νομικού προσώ¬ 
που. 

Εάν παραιτηθεί μέλος του Δ.Σ. του Ν.Α.Ο.Λ. στη θέση 
του ορίζεται αντικαταστάτης με απόφαση του Ν.Σ. 

Άρθρο 5 

Πρόεδρος - Αντιπρόεδρος - Γ. Γραμματέας 
Εκτελεστική Επιτροπή 

Το Διοικητικό Συμβούλιο από την πρώτη του τακτική συ¬ 
νεδρίαση που συγκαλείται με πρόσκληση του Προέδρου 
συγκροτείται σε σώμα με την εκλογή Αντιπροέδρου, και 
Γ ενικού Γ ραμματέα. 

Ο Πρόεδρος του Διοικητικού Συμβουλίου και όταν αυ¬ 
τός απουσιάζει ή κωλύεται ο Αντιπρόεδρος εκπροσω¬ 
πούντο Νομικό Πρόσωπο ενώπιον κάθε αρχής, Δικαστη¬ 
ρίων, και γενικά έναντι κάθε τρίτου. 

Ο Αντιπρόεδρος αναπληρώνει τον Πρόεδρο, ελλείπο- 
ντα ή απόντα ή κωλυόμενο και εκλέγεται από το Δ.Σ. του 
Ν.Α.Ο.Λ. 

Ο Γ ενικός Γ ραμματέας επιμελείται για τη σύνταξη και 
την τήρηση όλων των πρακτικών και των αποφάσεων του 
Διοικητικού Συμβουλίου και εκλέγεται από το Δ.Σ. της 
Ν.Α.Ο.Λ. 


Άρθρο 6 

Επαρχιακές Επιτροπές Αθλητισμού 

1. Πρόεδρος κάθε Επαρχιακής Επιτροπής είναι Νομαρ¬ 
χιακός σύμβουλος ή λαϊκό μέλος που ορίζει το Επαρχια¬ 
κό Συμβούλιο και συμμετέχει στο Δ.Σ. του Ν.Α.Ο.Λ.. Έργο 
των Επαρχιακών Επιτροπών είναι η παροχή εισηγήσεων 
και γνωμοδοτήσεων προς το Δ.Σ. για αθλητικά θέματατης 
περιφέρειάς τους. 

2. Λοιπές επιτροπές: Το Διοικ. Συμβούλιο μπορεί να συ¬ 
γκροτεί επιτροπές από μέλη και μη του Δ.Σ. με ειδικό αντι¬ 
κείμενο και τομείς, ώστε εισηγητικά και γνωμοδοτικά να 
υποβοηθείται το έργο του Δ.Σ. 

Άρθρο 7 

Πόροι - Περιουσία 

Α) Πόροι του Ν.Α.Ο.Λ. είναι: 

1. Η ετήσια επιχορήγηση από το Κράτος και τη Νομαρ¬ 
χιακή Αυτοδιοίκηση Λέσβου. 

2. Χρηματοδοτήσεις, επιδοτήσεις, επιχορηγήσεις κλπ 
από το δημόσιο, προγράμματα και κονδύλια της Ευρω¬ 
παϊκής Ένωσης, λοιπούς ιδιωτικούς δημόσιους και διε¬ 
θνείς φορείς κλπ. 

3. Κάθε είδους εισφορές, επιχορηγήσεις, δωρεές, κλη¬ 
ρονομιές, κληροδοσίες. 

4. Εισπράξεις από υπηρεσίες κ.λπ. 

5. Πρόσοδοι από την περιουσία, λειτουργία εγκαταστά¬ 
σεων κ.λπ. 

Β)Όλη η περιουσία της Νομαρχιακής Αυτοδιοίκησης 
Λέσβου που αντιστοιχεί στα θέματα αθλητισμού εκχωρεί¬ 
ται στο νομικό πρόσωπο. 

Άρθρο 8 

Διοίκηση - Διαχείριση 

Αρμοδιότητες Οργάνων του Νομικού Προσώπου: 

Οι διατάξεις που αφορούν τα Νομικά πρόσωπα δημοσί¬ 
ου δικαίου των Νομαρχιακών Αυτοδιοικήσεων εφαρμόζο¬ 
νται για τη διοίκηση - διαχείριση του Νομικού Προσώπου 
και τις αρμοδιότητες των οργάνων αυτού. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού έτους 2004 της Νο¬ 
μαρχιακής Αυτοδιοίκησης Λέσβου (ύψους 100.000 €) και 
έχει εγγράφει σχετική πίστωση. 

Άρθρο 9 

Σφραγίδα 

Ο Νομαρχιακός Αθλητικός Οργανισμός Λέσβου διαθέ¬ 
τει σφραγίδα και φέρει κυκλικά τις λέξεις «ΝΟΜΑΡΧΙΑ¬ 
ΚΟΣ ΑΘΛΗΤΙΚΟΣ ΟΡΓΑΝΙΣΜΟΣ ΛΕΣΒΟΥ» και στη μέση 
έχει το χάρτη της Λέσβου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 26 Σεπτεμβρίου 2003 

Ο Πρόεδρος του Νομαρχιακού Συμβουλίου 
ΣΤΑΥΡΟΣ ΨΑΡΡΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΡιΙΐρ : νννννν.Θί.^Γ - θ-ιύιθΜ: \Λ/θβηΐ35ΐθΓ @ θ1.0γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ. Κωνσταντινουπόλεως 


( 2410)597449 
( 26610 ) 89127 
( 26610 ) 89105 
( 2810 ) 396 409 
( 22510 ) 46 888 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυτο, προσαυξανόμενη κατά 0,20 βυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή Οϋ: 


Τεύχος 


Περίοδος 


Ευπο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαίο 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-Γοτπ και μέχρι 100 σελίδες σε 5 θυιΌ προσαυξανόμενη 
κατά 1 θυΐΌ ανά 50 σελίδες. 

Η τιμή πώλησης σε μορφή οό- γογπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

Τα παραπάνω οά-Γοιη διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευθεί μετά από το έτος 1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210-9472555, ίεχ :210-9472556 ίηίθΓΠθΙ : Ιιηρ://νννννν.θ(. 9 Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηίβΓΠθΙ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΛΕ 3512) ,Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘΓΠΘΐ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































